《谢郑广文和韵》
宋代·郑清之

春工沤丝呈巧力，红日如梭万花织，
爱花荡子不爱命，郊花骊姬似荀息。
草木摇落天地闭，贤哉梅也众不识。
灵根九转到仙品，千古离骚作书色。
涨晴痴暖动山意，攀翻健倒苍苔石。
高标底须雪后见，清芬每向闲中得。
花前失喜广文诗，柿叶书成点新墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。